Vru[n]tliken grot tovorn. Wetet, ersamen hern unde guden gunners, borgermeisters unde rat, dat ik jw vruntliken bidde, dat gi wol don unde gunnet my 2 schippunt kabelgarns uttovorn, des ik behoff hebbe to des slotes behoff, vor myne pennighe. Dat wil ik vorschulden in solkem like edder in enem grotern. Hirmede siit Gode bevolen. Wes jw leff is, dat do ik gerne. Screven to Raseborch in des hilgen lichams avende, under mynem sigille. Otto Poggewisch, hovetman up Raseborch, ritter. Adress: Circumspectis ac providis viris, proconsulibus et consulibus civitatis Revaliensis, cum omni reverencia hec presentetur.